hotchpotch/miracl-hf-unified huggingface dataset:
Javi Martínez
Javier ”Javi” Martínez Aginaga (s. 2. syyskuuta 1988 Estella-Lizarra, Navarra, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa Saksan Bundesligassa pelaavaa Bayern Münchenia.
Martínezin kasvattajaseura on pamplonalainen Osasuna, josta hän siirtyi heinäkuussa 2006 Athleticiin. Athletic maksoi tuolloin 17-vuotiaasta Martínezista, joka oli pelannut vain Osasunan B-joukkueessa Espanjan kolmanneksi korkeimmalla sarjatasolla Segunda División B:ssä, kuuden miljoonan euron siirtokorvauksen. Syyskuussa 2008 Martínezin alun perin vuoteen 2012 ulottunutta sopimusta jatkettiin vuoteen 2014 asti. Sopimuksessa oli 30–36 miljoonan euron purkuklausuuli.
Nuoresta iästään huolimatta Martínez vakiinnutti paikkansa Athleticin kokoonpanossa jo ensimmäisellä kaudellaan 2006–2007 ja kuului siitä lähtien joukkueen runkopelaajiin. Ensiesiintymisensä Espanjan korkeimmalla sarjatasolla Primera Divisiónissa hän teki 27. elokuuta 2006 ottelussa Real Sociedadia vastaan. Esikoiskauden henkilökohtainen huippukohta Martínezille oli joulukuun Deportivo-vierasottelu, jossa hän teki kaksi maalia. Kaudella 2008–2009 hän teki maalin Espanjan cupin Copa del Reyn välierässä Sevillaa vastaan ja oli näin hankkimassa Athleticin ensimmäistä loppuottelupaikkaa 24 vuoteen. Loppuottelussa, jossa Martínez oli avauskokoonpanossa, Barcelona oli kuitenkin vahvempi.
Martínez on pelannut Espanjan juniorimaajoukkueissa ja epävirallisessa Baskimaan maajoukkueessa. Hän on alle 19-vuotiaiden Euroopan-mestari vuodelta 2007. Martínez toimi mestarijoukkueen kapteenina, mutta ei ollut mukana Kreikkaa vastaan käydyssä loppuottelussa pelikiellon vuoksi. Kesällä 2009 hän osallistui alle 21-vuotiaiden EM-kilpailuihin.
Martínez valittiin Espanjan maajoukkueen kokoonpanoon vuoden 2010 MM-kilpailuihin. Ensiesiintymisensä maajoukkueessa hän teki 29. toukokuuta 2010 Saudi-Arabiaa vastaan pelatussa harjoitusottelussa.
Feynmanin slash-notaatio
Feynmanin slash-notaatio tai Feynmanin tikari tai Diracin slash-notaatio on Richard Feynmanin keksimä lyhennysmerkintätapa, jota käytetään kvanttikenttäteoriassa.
Kovariantille nelivektorille formula_1 voidaan esittää slash-notaatio merkitsemällä
missä formula_3 on gamma-matriisi.
Slash-notaatiolle pätee
Jälkeä käyttäen notaatiolle pätee
Budinos
Budinos on suomalais-ugrilaisten kielten suomen, viron, unkarin, marin, mansin, mordvan ja udmurtin aineksiin perustuva keinotekoinen kieli. Kieli on lähtöisin Udmurtian etnofuturistisista piireistä. Kehittäjien mukaan hyväkään vieraan kielen taito ei riitä ilmaisemaan suomalais-ugrilaista maailmankuvaa kokonaisuudessaan. Budinos on tarkoitettu suomalais-ugrilaisten kansojen väliseksi suoraksi viestintäkieleksi.
Nimi 'budinos' tulee Juri Perevostsikovin mukaan Herodotoksen historiasta, jonka mukaan Don-joen takana asui paimentolaisheimo budinit, joita Perevostsikov pitää udmurttien esi-isinä.
Kielen käytännön isä filologi ja kirjailija-toimittaja Aleksei Arzamatovin mukaan maailmassa on tällä hetkellä noin 100 budinosin taitajaa.
Eesti Päevalehden mukaan budinos on otettu Virossa hyvin vastaan. Esimerkiksi paikallinen säveltäjä Mart Siimer tilasi runoja uutuuskielellä Arzamatovilta ja hänen sävellykseensä päätynyt kirjailija-toimittajan luomistyö sai ensi esityksensä Tarton nuorten säveltäjien festivaalilla. Budinosin sanakirja löytyy ilmaiseksi internetistä ja lisäksi Facebookissa toimii kielen ystävien kerho, jonka jäsenet yrittävät keskustella keskenään budinosin kielellä, keksiä uusia sanoja ja kirjoittaa runoja budinosiksi.
Verkosta löytyy Monikielinen Budinosin sanakirja. Suomenkielinen osa alkaa sivulta 164. Venäjänkieliset tekstit voi auttavasti kääntää muille kielille esimerkiksi Googlen kääntäjällä.
Babylon by Bus
Babylon by Bus on reggaeyhtye Bob Marley & The Wailersin vuonna 1978 julkaistu livealbumi. Albumi äänitettiin Pariisin Pavillon de Paris -konserttisalissa 25.-27. kesäkuuta 1978 Kaya Tourin aikana.
Isä Mitron ajatuksia elämästä, työstä, uskosta
Isä Mitron ajatuksia elämästä, työstä, uskosta on Mitro Revon vuonna 2008 ilmestynyt kirja. Teoksessa hän kirjoittaa elämästä, työstä ja ortodoksisesta uskosta. Hän kirjoittaa myös vanhemmistaan, arkkipiispa Paavalista, Kirka Babitzinista ja Urho Kekkosesta. Mukana ovat myös esimerkiksi pappilan pashan ja pääsiäislampaan teko-ohjeet. Tekstin rinnalla on valokuvaaja Janne Gröningin kuvakertomus Suomen luonnosta eri vuodenaikoina.
Paddy Driver
Paddy Driver (s. 13. toukokuuta 1934 Johannesburg) on eteläafrikkalainen entinen F1-kuljettaja ja moottoripyöräilijä. Hän osallistui kahteen F1-osakilpailuun kausilla 1963 ja 1974. Hän karsiutui ensimmäisessä ja keskeytti toisessa, eikä saavuttanut pisteitä. Hän kilpaili myös MM-sarjaan kuulumattomissa kilpailuissa.
Moottoripyöräilyurallaan Paddy kilpaili 350-kuutioisissa, 500-kuutioisissa ja kerran 125-kuutioisissa vuosina 1959–1965. Hän ajoi jokaisessa kilpailussaan pisteille ollen kahdesti toinen ja 7 kertaa kolmas, muttei voittanut kertaakaan. Hän oli parhaimmillaan MM-sarjan kolmonen vuonna 1965 500-kuutioisissa heti Mike Hailwoodin ja Giacomo Agostinin jälkeen. Hän kilpaili tiimeissä Norton, EMC, AJS ja Matchless.
Mikko Vainionpää
Mikko Vainionpää (s. 26. huhtikuuta 1975 Uusikaupunki) on uransa lopettanut suomalainen pesäpalloilija ja nykyinen pelinjohtaja. Kaudella 2018 Vainionpää toimii JymyJussien pelinjohtjanaa. Pelaajauralla hänen roolinsa oli kotiuttaja, ja hän pelasi usein numerolla 3 tai 4. Ulkopelissä Vainionpää toimi siepparina.
Vainionpään kasvattajaseura on Nurmon Jymy. Hän siirtyi Lippoon 1998 Seinäjoen Maila-Jusseista, jossa oli voittanut kaksi pronssia. Ensimmäisellä kaudellaan Lipossa Vainionpää voitti Suomenmestaruuden, sekä saalisti toisella kaudella pronssia. Kolmannen kauden jälkeen hän lähti nostamaan kasvattajaseuraansa Nurmon Jymyä Superpesikseen. Vainionpää palasi Lippoon kuitenkin kaudeksi 2003, koska Nurmo ei noussutkaan. Kun Jymy lopulta nousi superpesikseen kesäksi 2004, Vainionpää vaihtoi jälleen seuraa. Hän pelasi Nurmossa neljä kautta palaten Lippoon kesäksi 2007. Vainionpää on pelannut yhdeksän Itä–Länsi-ottelua. Vainionpään pelaajaura loppui JymyJusseissa vuonna 2015, jonka jälkeen hän ryhtyi toimimaan pelinjohtajana.
Piktonit
Piktonit () olivat Ligerin eli Loiren eteläpuolella asunut kelttiheimo. Heidän pääkaupunkinsa oli Limonum Pictonum, nykyinen Poitiers. Piktonit olivat tunnettuja laivanrakentajia.
Piktonit tukivat Galliaan marssinutta Julius Caesaria vuonna 58 eaa., sillä he pitivät Galliaan siirtyneitä helvetialaisia uhkana. Kaikki heimon jäsenet eivät kuitenkaan kannattaneet roomalaisten ylivaltaa, ja vuonna 52 eaa. 8 000 piktonisoturia liittyi Vercingetorixin joukkoihin.
Bob Drake
Bob Drake (14. joulukuuta 1919 San Francisco – 18. huhtikuuta 1990 Woodland Hills, Kalifornia) oli yhdysvaltalainen F1-kuljettaja. Hän osallistui yhteen F1-osakilpailuun kaudella 1960, Yhdysvaltain GP:hen. Hän oli kilpailussa 13., eikä saavuttanut pisteitä. Drake oli viimeinen kuljettaja, joka ajoi Maserati 250F -autolla.
Kleopatra (vuoden 1917 elokuva)
Kleopatra () on J. Gordon Edwardsin ohjaama yhdysvaltalainen elämäkerrallinen draamamykkäelokuva vuodelta 1917. "Kleopatran" nimiroolin näytteli Theda Bara, ja Fritz Leiber, Sr. näytteli Julius Caesaria sekä Thurston Hall näytteli Marcus Antoniusta. Sivuosissa ovat muiden muassa Alan Roscoe, Herschel Mayall, Dorothy Drake ja Delle Duncan.
"Kleopatran" käsikirjoitti Adrian Johnson Émile Moreaun ja Victorien Sardoun saman nimisen näytelmän pohjalta. "Kleopatra" on mustavalkoinen ja pituudeltaan 125 minuuttia, eli 2 tuntia ja 5 minuuttia. Fox Film Corporation -yhtiö tuotti elokuvan. "Kleopatra" on Baran maineikkaimpia roolitöitä, ja itse elokuva sai paljon menestystä ilmestymisvuonnaan.
"Kleopatrasta" on säilynyt vain lyhyt katkelma kuvamateriaalia, ja sitä pidetäänkin kadonneena elokuvana.
Egyptin mahtavan kuningattaren, Kleopatra VII:n (Bara) tarina, hänen mielettömistä romansseista Rooman valtakunnan mahtavien miesten, Julius Caesarin (Leiber) ja Marcus Antoniuksen (Hall) välillä.
"Kleopatra" sai ensi-iltansa kotimaassaan 14. lokakuuta vuonna 1917. Suomessa elokuva ilmestyi teattereihin vasta vähän yli 5 vuotta myöhemmin, 26. marraskuuta vuonna 1922.
"Kleopatra" oli yksi aikansa kalleimmista elokuvista, sillä budjetti oli 500 000 dollaria, joka oli harvinaista tuohon aikaan, ja 2000 ihmistä työskenteli kulissien takana.
Elokuva kuvattiin Newport Beachilla, Kaliforniassa.
"Kleopatra" -elokuvia on tehty vuoden 1917 jälkeen, muun muassa vuosina 1934, 1945, 1953, 1963, 1970, 1999, 2003, 2005, 2007 ja 2010. joista kuuluisin on ehkä vuoden 1963 versio, jonka pääosan näyttelee Elizabeth Taylor. Ennen vuoden 1917 versiota on tehty myös vuosina 1899 ja 1912.
"Kleopatra" on American Film Instituten "Kadonneet elokuvat" -listalla.
Charlie Eppes
Charles Edward ”Charlie” Eppes on kuvitteellinen hahmo yhdysvaltalaisessa televisiosarjassa "Num3rot". Charlie on sarjan päähenkilö, joka konsultoi FBI:ta ja NSA:ta. Hän on matemaatikko ja käytännön matematiikan professori kuvitteellisessa California Institute of Sciencessa eli CalScissa. Charlie auttaa veljeään Don Eppesiä haastavissa FBI-tapauksissa. Charlieta auttavat hänen kollegansa Larry Fleinhardt sekä hänen tyttöystävänsä ja entinen opiskelijansa Amita Ramanujan.
Charlie pääsi Princetonin Yliopistoon 13-vuotiaana. Hän kävi koulun samaan aikaan kuin veljensä Don, joka oli häntä viisi vuotta vanhempi. Charlie tapasi ensimmäisenä opiskeluvuotenaan professori Larry Fleinhardtin, josta tuli nopeasti yksi hänen parhaista ystävistään. Hän julkaisi ensimmäisen matemaattisen tutkielmansa 14-vuotiaana American Journal of Mathematics -lehdessä. Charlie on myös voittanut Milton Prizen sekä Fieldsin mitalin.
Charlie on loistava shakin pelaaja ja Alan ei sen takia enää suostu pelaamaan hänen kanssaan. Charliella oli korkea turvaluokitus, kunnes se neljännellä tuotantokaudella peruttiin johtuen hänen Pakistaniin lähettämistään tiedoista. Hän myös osti isänsä talon ensimmäisellä tuotantokaudella; Alan jäi silti asumaan hänen luokseen.
Kolmannen kauden alussa Alan aikoi muuttaa omaan asuntoon ja Charlie otti asian raskaasti. Lopulta Alan jäi kuitenkin asumaan Charlien luo puhuttuaan Donin kanssa.
Mäntytunturi
Mäntytunturi () on tunturialue Louhen piirin Kiestingin kunnassa Karjalan tasavallan luoteisosassa Venäjällä. Tunturialue sijaitsee Paanajärven kansallispuistossa, noin kuusi kilometriä Paanajärven pohjoispuolella. Tunturialueen korkein huippu on 550 metriä korkea.
Mäntytunturi sijaitsee Suomen Neuvostoliitolle luovuttamalla Sallan–Kuusamon alueella ja ennen alueluovutusta se kuului Kuusamon kuntaan.
Sieppitunturi
Sieppitunturi () on tunturialue Kiestingin kunnassa Karjalan tasavallan luoteisoasassa Venäjällä. Tunturialueen korkein huippu on 537 metriä korkea.
Sieppitunturi sijaitsee Suomen Neuvostoliitolle luovuttamalla Sallan–Kuusamon alueella.
Leipätunturi
Leipätunturi () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 530 metriä korkea. Leipätunturi sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.
Juho Savo
Juho Samuli Savo (s. 14. toukokuuta 1949 Pöytyä) oli Varsinais-Suomen liiton maakuntajohtaja 1998–2015.
Juho Savo syntyi maanviljelijä, metsänhoitaja Matti Savon ja emäntä Ritva Savon perheeseen. Hän puolisonsa vuodesta 1972 on lehtori Salme Mattila. Savo opiskeli sosiaalipolitiikkaa, sosiologiaa, taloustiedettä ja tilastotiedettä ja valmistui valtiotieteen maisteriksi Turun yliopistosta vuonna 1980. Ennen siirtymistään maakuntajohtajaksi hän työskenteli Varsinais-Suomen Kokoomuksen toiminnanjohtajana 1985–1998, toimistopäällikkönä ja kunnallissihteerinä 1978–1985 sekä järjestösihteerinä 1974–1978. Hän oli myös muun muassa "Auransilta"-lehden päätoimittaja 1978–1985, Pöytyän kunnanvaltuuston jäsen 1977–1980 sekä Turun sosiaali- ja satamalautakuntien jäsen 1980- ja 1990-luvuilla.
Savo toimi Varsinais-suomen liiton maakuntajohtajan tehtävässä syyskuusta 1998 alkaen, eläkkeelle hän jäi tammikuun alussa 2015.
Rohmoiva
Rohmoiva () on tunturi Kantalahden piirissä Murmanskin alueen lounaisosassa Venäjällä. Rohmoiva sijaitsee aivan Sallatunturin länsipuolella. Tunturin huippu on 658 metrin korkeudessa. Rohmoiva sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.
David Miller (filosofi)
David W. Miller (s. 19. elokuuta 1942) on brittiläinen filosofi, joka opettaa Warwickin yliopiston filosofian laitoksella. Miller on erikoistunut tieteenfilosofiaan ja ollut merkittävä kriittisen realismin kannattaja.
Miller aloitti logiikan ja tieteellisen menetelmän opinnot London School of Economicsissa vuonna 1964. Pian hänestä tuli Karl Popperin tutkimusavustaja. Miller ja muut tutkijat osoittivat vuonna 1970 useissa artikkeleissa aiemmin havaitsemattomia puutteita Popperin käyttämässä totuudenkaltaisuuden määritelmässä. Seuraavina parina vuosikymmenenä aiheesta kirjoitettiin paljon, ja Miller ja monet muut pyrkivät parantelemaan Popperin lähestymistapaa.
Millerin teoksen "Critical Rationalism" (1994) tavoitteena on puolustaa ja laajentaa Popperin lähestymistapaa tieteelliseen tietoon.
The Lox
The L.O.X., alun perin D-Block, on yhdysvaltalainen rap-yhtye, joka perustettiin 1990-luvun puolivälissä Yonkersissa. Ryhmän muodostavat rap-artistit Sheek Louch, Jadakiss ja Styles P. Ryhmä alkoi käyttämään nimeä D-Block vuonna 2001 mutta on edelleen käyttänyt myös alkuperäistä nimeä. Yhtye on julkaissut kolme albumia – "Money, Power & Respect" vuonna 1998, "We Are the Streets" vuonna 2000 ja "Filthy America... It's Beautiful" vuonna 2016.
Ketkoiva
Ketkoiva () on tunturialue Kantalahden piirissä Murmanskin alueen lounaisosassa Venäjällä. Tunturialueen korkein huippu on 449 metriä korkea. Ketkoiva sijaitsee Suomen Neuvostoliitolle luovuttamalla Sallan–Kuusamon alueella ja kuului ennen alueluovutuksia Sallan kuntaan.
David Miller
David Miller voi viitata seuraaviin henkilöihin:
NHL (täsmennyssivu)
Kirjainyhdistelmä NHL voi tarkoittaa seuraavia asioita:
Pasaritunturi
Pasaritunturi () on tunturialue Petsamon piirissä Murmanskin alueen luoteisosassa Venäjällä. Tunturi sijaitsee lähellä Jäämeren rantaa ja Norjan rajaa. Tunturin itäpuolella on Peuravuono ja länsipuolella Pasarijärvi. Tunturialueen korkein huippu on 503 metriä korkea. Pasaritunturi sijaitsee Suomen Neuvostoliitolle luovuttaman entisen Petsamon kunnan pohjoisosassa.
Kara Tointon
Kara Louise Tointon (s. 5. elokuuta 1983 Basildon, Essex, Englanti, Iso-Britannia) on englantilainen näyttelijä, joka on tullut tunnetuksi suositusta brittiläisestä saippuasarjasta "EastEnders", jossa hän näytteli Dawn Swann -nimistä naista vuonna 2005-2009. Lisäksi Tointon on esiintynyt muun muassa televisiosarjoissa "Dream Team", "Mr Selfridge" ja "The Halcyon" sekä kaksi kertaa tanssikilpailuohjelmassa "Strictly Come Dancing", jonka hän myös voitti vuonna 2010.
Tointonin sisar Hannah on myös näyttelijä ja luonut uraansa "Hollyoaks"-sarjan parissa.
Tointon asuu nykyään Lontoossa, yhdessä poikaystävänsä Joe Swash in kanssa. Swash on myös tuttu "EastEndersistä".
Scot Coogan
Scot Coogan (s. 23. huhtikuuta 1973, Medway, Massachusetts) on yhdysvaltalainen studiomuusikko sekä kiertuerumpali. Parhaiten hänet tunnetaan yhdysvaltalaisen Brides of Destructionin rumpalina, joka on Mötley Crüe -basisti Nikki Sixxin perustama yhtye. Coogan on sen lisäksi työskennellyt yhtyeissä Violets Demise, Ednaswap, Parade of Losers ja Annetenna sekä artistien Sinéad O'Connorin ja Vanilla Icen kanssa. Vuonna 2007 hän soitti Ace Frehleyn kiertuerumpalina.
Coogan laulaa ja soittaa kitaraa rumpujen lisäksi.
Ľubomír Vaic
Ľubomír Vaic (s. 6. maaliskuuta 1977 Spišská Nová Ves, Tšekkoslovakia) on slovakialainen jääkiekkoilija. Pienikokoinen keskushyökkääjä pelaa tällä hetkellä HC Slovan Bratislavassa, Slovakian Extraligassa.
Urallaan Vaic on pelannut myös yhdeksän NHL-ottelua Vancouver Canucksissa sekä kaksi kautta jääkiekon SM-liigassa, SaiPan riveissä. Hän on pelannut myös Tšekissä, Venäjällä ja Saksassa. Kolmet MM-kisat pelannut Vaic on voittanut MM-hopeaa vuonna 2000 ja MM-pronssia vuonna 2003.
Pierluigi Marzorati
Pierluigi Marzorati (s. 12. syyskuuta 1952 Figino Serenza) on kilpauransa lopettanut italialainen koripalloilija.
Vuonna 1969 Marzorati aloitti ammattilaisuransa Pallacanestro Cantùssa, jossa hän pelasi koko uransa. Hän oli pelannut jo aiemmin seuran juniorijoukkueissa, joista hänet oltiin nostettu edustusjoukkueeseen. Marzorati johti Cantùn kolmeen perättäiseen Korać Cupin voittoon vuosina 1973–1975. Ensimmäisen Italian mestaruuden hän voitti vuonna 1975. Samana vuonna Marzorati voitti Intercontinental Cupin kun joukkue voitti Amazonas Francan. Hän voitti Saporta Cupin kolme kertaa perättäin vuosina 1977–1979. Kaksi kertaa hän voitti Euroliigan vuosina 1982 ja 1983. Hänen viimeinen mestaruutensa oli Korać Cupin voitto vuonna 1991, johon hän päätti uransa. Uransa aikana hän voitti kaiken kaikkiaan 12 kansainvälistä mestaruutta sekä kaksi Italian mestaruutta pelattuaan 22 kautta kautta samassa seurassa.
Lopettamisensa jälkeen hän toimi Pallacanestro Cantùn varapresidenttinä vuodesta 1991 vuoteen 1996 saakka. 8. lokakuuta 2006 hän pelasi pelin Cantùn paidassa Benetton Trevisoa vastaan. Samalla hänestä tuli ainoa ihminen maailmassa, joka on pelannut viidellä eri vuosikymmenellä virallisissa peleissä. Marzonati johdatti Cantùn juhlaottelussa 70–69 voittoon, mutta ei saanut tilastomerkintöjä.
Uransa jälkeen FIBA valitsi Marzoratin FIBA Hall of Fameen vuonna 2007. Vuonna 2008 Euroliiga valitsi hänet 50 tärkeimmän koripallopersoonan joukkoon.
Luettelo Aku Ankan taskukirjoista (351–375)
Tämä on luettelo Aku Ankan taskukirjojen numeroista 351-375. Ne ilmestyivät alun perin vuosina 2009-2011.
Sellaista ei tapahdu
Sellaista ei tapahdu (julkaistu myös nimellä Unohduksen pyörre) on Mika Waltarin vuonna 1939 kirjoittama pienoisromaani. Sen tunnelma on unenomainen ja synkkä, ja maailmansodan uhka on vahvasti läsnä. Kulttuuritoimittaja Hannu Marttila on verrannut tarinan tunnelmaa Hitchcockin elokuvaan "Nainen katoaa".
Waltari tarjosi pienoisromaania kustantajalle vuonna 1939 kokoelmassa, jossa olivat lisäksi "Ei koskaan huomispäivää", "Fine van Brooklyn" ja "Jokin ihmisessä", mutta WSOY hylkäsi kokoelman, koska tekstit olivat "epämiellyttäviä ja sairaalloisia". Pienoisromaani ilmestyikin ensiksi vuonna 1944 nimellä "Unohduksen pyörre" pienen Fennia-kustantamon julkaisemana, ja WSOY julkaisi sen nimellä "Sellaista ei tapahdu" lopulta vasta kokoelmassa "Koiranheisipuu" vuonna 1961. Matti Kassila suunnitteli pienoisromaanista elokuvaa yhteistuotantona unkarilaisten kanssa, ja hankkeesta ehdittiin jo tiedottaa Waltarin 70-vuotispäivien aikaan 1978, mutta se ei kuitenkaan toteutunut.
"'Sellaista ei tapahdu" on käännetty neljälle kielelle: espanjaksi ("Estas cosas no suceden"), unkariksi ("Ez meg sem tőrténhet"), viroksi ("Midagi sellist ei juhtu") ja ukrainaksi ("Такого не буває", julkaistu 2017).
Päähenkilö on nimettömäksi jäävä, suomalainen liikemies. Hän on naimisissa, mutta avioliitto on väljähtynyt ja parin yhteinen lapsi on kuollut. Tarina alkaa maaliskuussa 1939, kun mies lähtee lentäen liikematkalle Ateenaan. Matka on epävarma, ja koneenvaihdot viivästyvät sodanuhan takia. Lopulta jatkolennolla on vain kaksi matkustajaa: liikemiehen lisäksi nainen, entinen laulajatar, joka on matkalla Egyptiin. Matkalla nousee myrsky, kone tekee pakkolaskun vuorille, ja vain mies ja nainen selviytyvät hengissä. Maan nimeä ei kerrota, mutta se on ilmeisesti jossain Balkanilla. Pian ilmenee, että siellä käydään sisällissotaa. Mies ja nainen kulkeutuvat lopulta isompaan kaupunkiin, jossa he liittyvät outoon sirkusseurueeseen. Tarinan lopussa he lähtevät seurueen mukana purjehtimaan suurta jokea alas. Loppu jää avoimeksi. Kertomuksen voi ymmärtää myös niin, että päähenkilöt ovat kuolleet onnettomuudessa ja ovat matkalla helvettiin.
Markku Envallin mukaan lentokoneen laskeutumispaikkana olisi Karpato-Ukraina (Taka-Karpatian alue), mutta hän toteaa toisaalta, että päättely asiassa on epävarmaa ja lisäksi teoksen luonteen vastaista.
NHL 2K
NHL 2K on 2K Gamesin luoma jääkiekkopelisarja. "NHL 2K" -sarja kilpaili Electronic Artsin "NHL"-pelisarjan kanssa.
Painin Aasian-mestaruuskilpailut 2004
Vuoden 2004 painin Aasian-mestaruuskilpailut järjestettiin huhti-toukokuun aikana kolmella eri paikkakunnalla: kreikkalais-roomalainen paini järjestettiin Almatyssa, Kazakstanissa, vapaapainissa kisattiin Teheranissa, Iranissa, ja naispainin järjestäjäpaikkakuntana toimi Japanin Tokio. Jokaisessa tyylissä painittiin seitsemässä painoluokassa.
Nämä Aasian-mestaruuskilpailut olivat viimeiset, joissa jaettiin vain yksi pronssimitali sarjaa kohden.
Kaikki tyylit yhteenlaskettuina.
Kultakuusi
Kultakuusi ("Picea abies" f. "aurea") on metsäkuusen erikoismuoto, jonka uusien versojen kärjet ovat vaaleankeltaisia tai kullankeltaisia. Keltaiset kärjet vihertyvät jo kesään mennessä, mutta joissain keltakuusissa keltaisuus näkyy vielä syksyn jälkeen talvellakin. Kultakuusen uusien versojen keltainen väri johtuu viherhiukkasten rakenteesta. Toinen samankaltainen viherhiukkasista johtuva erikoisen värinen kuusi on purppurakuusi (punakuusi) ("Picea abies" f. "cruenta"), joka on luonnossa kultakuustakin harvinaisempi.
Kultakuusia tavataan Etelä- ja Keski-Suomessa. Kultakuusen kantoja ovat muun muassa 'Iitin kultakuusi' ja 'Kesälahden kultakuusi' (Meilahden arboretum, Lauri Nurmikari). Kultakuusesta on myös viljelylajikkeita, kuten 'Kulta-Lumikki', 'Kulta-Päivikki' ja 'Kulta-Talvikki'. Kellertävän värinsä talvellakin säilyttäviä kultakuusia on muun muassa Kihniön Ratikylässä. Muualla kultakuusia on mm. Imatralla Stora-Enson palstalla ja Kuhmoisissa. Kultakuusia kasvaa harvassa Pohjois-Suomeen saakka ainakin Oulun seudulle saakka, jossa on merellinen ja leuto ilmasto, mikä vastaa eteläisempää kasvillisuusvyöhykettä.
Volkan Demirel
Volkan Demirel (s. 27. lokakuuta 1981 Istanbul) on turkkilainen jalkapallomaalivahti. Hän edustaa tällä hetkellä turkkilaista Fenerbahçea, jonne hän siirtyi kaudella 2002–2003. Ennen Fenerbahçeen siirtymistä Demirel pelasi Kartalsporissa.
Turkin maajoukkueeseen Demirel nousi vuonna 2004. Hän oli mukana myös Turkin joukkueessa 2008 EM-kisoissa. Demirel pelasi Turkin alkulohkon ottelut, mutta oli pelikiellossa jatko-otteluissa saatuaan punaisen kortin Jan Kollerin tönäisemisestä viimeisessä ottelussa Tšekkiä vastaan. Kentällä pelannut Tuncay Şanlı joutui maaliin, mutta Turkki kuitenkin voitti ottelun 3–2 ja pääsi lohkosta jatkoon. Demirel on uransa aikana pelannut 33 maaottelua.
Gudrun Annette Høie
Gudrun Annette Høie (s. 13. heinäkuuta 1970) on norjalainen naispainija ja nelinkertainen maailmanmestari.
Høie lukeutui maailman parhaisiin naispainijoihin aina 1980-luvun lopulta 2000-luvun alkuun. Pitkän uran tehnyt Høie osallistui jopa vuoden 2008 Pekingin kesäolympialaisten karsintaturnauksiin, mutta karsiutui olympialaisista. Palkintokaapissan Høiellä on kuusi MM- ja kaksi EM-mitalia.
Hopeakloridi
Hopeakloridi (AgCl) on hopea- ja kloridi-ionien muodostama ioniyhdiste. Hopeakloridia esiintyy luonnossa sarvihopea- eli klooriargyriitti-nimisenä mineraalina.
Hopeakloridi on hyvin niukkaliuokoista veteen. Hopeakloridia valmistetaankin lisäämällä kloridisuolaliuokseen, kuten kaliumkloridiliuokseen, hopeanitraattia. Tällöin hyvin huonosti veteen liukeneva hopeakloridi saostuu ja voidaan kerätä. Lisäksi syntyy kaliumnitraattia, joka jää vesiliuokseen.
Hopeakloridi liukenee komplekseja muodostaen alkalimetallien syanidiliuoksiin, tiosulfaattiliuoksiin, ammoniumkarbonaatti ja -kloridi sekä elohopeanitraattiliuoksiin.
Hopeaklorida käytetään valokuvauspapereissa. Hopeakloridi on herkkä valolle, joka hapettaa kloridi-ioneja, jolloin hopeaionit vastaanottavat niistä vapautuvat elektronit ja pelkistyvät metalliseksi hopeaksi. Pelkistyminen johtaa mustan kuvan syntymiseen. Valokuvauksessa käytetään hopeakloridin lisäksi myös hopeabromidia ja hopeajodidia.
Tarkoissa pH-mittareissa käytetään standardielektrodeina kalomelielektrodia tai hopea-hopeakloridielektrodeja.
Hopeakloridia voidaan käyttää magnesium-hopeakloridipattereissa. Patterissa magnesium hapettuu magnesiumkloridiksi ja hoea-ionit pelkistyvät. Magnesium-hopeakloridipatterin tuottama lähdejännite on 2,59 V ja napajännite on noin 1,5 V. Magnesium-hopeakloridipattereissa elektrolyyttinä on merivesi, ja niitä käytetään esimerkiksi poijujen valojen jännitelähteinä sekä erilaisissa meteorologisissa laitteissa. Jännitelähteessä tapahtuva kokonaisreaktio on:
Hopeaionit kykenevät tappamaan mikro-organismeja kuten bakteereja ja pieniä alkueläimiä. Hopeakloridia ja muita niukkaliukoisia hopeayhdisteitä käytetään haavojen hoidossa, vaikka ovat ihmiselle ja ympäristölle erittäin haitallisia (raskasmetalli). Ne tappavat kuitenkin tehokkaasti niin hyviä kuin huonoja pienorganismeja sekä bakteereja, jotka voisivat haitata haavojen parantumista.
Seinäjoen maalaiskunnan vaakuna
Seinäjoen maalaiskunnan vaakuna on saanut aiheensa kunnan sijainnista ja maiden viljavuudesta. Vaakunan avainten lehti viittaa kunnan nimen alkukirjaimeen, ja ne edustavat tyypiltään vilja-aittojen avaimia, jotka symboloivat pitäjän viljavia peltoja ja niistä nousevaa vaurautta. Avaimet kertovat myös kunnan keskeisestä ”avainasemasta”.
Vaakunan selitys on ”sinisessä kentässä kolme hirsittäistä hopea-avainta alatusten”. Vaakunan on suunnitellut Ahti Hammar, ja Seinäjoen maalaiskunnan kunnanvaltuusto hyväksyi sen kokouksessaan 28. elokuuta 1954. Sisäasiainministeriö vahvisti vaakunan käyttöön 16. lokakuuta 1954. Vaakuna muuttui epäviralliseksi Seinäjoen maalaiskunnan liityttyä Seinäjoen kauppalaan 1959. Kyseessä oli Suomen ensimmäinen virallisesta käytöstä poistunut kunnanvaakuna (pois lukien luovutettujen alueiden kaupunkien vaakunat). Vaakuna oli myös ehdolla Seinäjoen uudeksi vaakunaksi kuntaliitoksen yhteydessä 2009, mutta ei tullut valituksi.
Seinäjoen kaupunginvaltuusto myönsi vuonna 2010 vaakunan käyttöoikeuden Törnävä-seuralle kotiseutuvaakunana.
Jerry Edmonton
Jerry Edmonton (synt. Gerald McCrohan, 24. lokakuuta 1946 Oshawa, Ontario, Kanada – 28. marraskuuta 1993 Santa Barbara, Kalifornia, Yhdysvallat) oli Steppenwolf-yhtyeen rumpali. Hän soitti yhtyeessä sen perustamisesta lähtien aina vuoteen 1976 saakka. ”Born to Be Wild” -kappaleen säveltäjä Mars Bonfire (oik. Dennis Edmonton) oli hänen veljensä. Jerry Edmonton menehtyi auto-onnettomuudessa vuonna 1993.
Marisa Coulter
Marisa Coulter on Philip Pullmanin kirjoittaman "Universumien tomu" -fantasiatrilogian hahmo.
Marisa Coulter on "Universumien tomu" -fantasiatrilogian päähenkilön Lyran äiti. Hän on luonteeltaan hyvin julma, eikä epäröi kiduttaa ja tappaa. Trilogian ensimmäisessä osassa hän toimii salaperäisten lapsikaappaajien johtajana. Järjestö kaappasi lapsia voidakseen erottaa heidät daimoneistaan erityisellä hopegiljotiinillä, estääkseen lapsien aikuistumisen. Trilogian viimeisessä osassa Marisa Coulter kuolee Lordi Asrielin kanssa, kun he vetävät Taivaan valtakunnan Sijaishallitsijan, Metatron-enkelin, mukanaan erääseen kuiluun.
Marisa Coulterin daimoni on kultainen apina.
Daimoni (Universumien tomu)
Daimoni on Philip Pullmanin kirjoittamassa "Universumien tomu" -fantasiatrilogiassa jokaisen ihmisen henkilökohtainen, sielua ilmentävä eläinhahmo.
Daimoni on lähes aina eri sukupuolta kuin ihmisensä. Vaikka ihminen pystyisi pitämään tunteensa toiselta salassa, daimoni paljastaa tunteet usein esim. hermostuneisuudellaan tai vihaisuudellaan. Se, mikä eläin daimoni on, määräytyy hänen ihmisensä luonteen ja mielenlaadun mukaan. Lasten daimonit voivat muuttaa muotoaan eläimestä toiseksi ihmisen mielialan tai oman halunsa mukaan, mutta murrosiän alkuvaiheessa daimoni omaksuu pysyvän hahmon, joka on usein lintu tai nisäkäs, mutta voi yhtä hyvin olla jokin muu, jopa tarueläin. Ihmisen kuollessa daimoni haihtuu ilmaan. Jos daimoni menettää henkensä, sen ihminen kuolee samassa.
Toisen daimoniin koskeminen on tabu. Daimonit saavat koskea toisiinsa ja voivat vaihtaa ajatuksia keskenään ja omien ihmistensä kanssa. Ihmiset voivatkin "keskustella" huomaamattomasti daimonien välisen ajatussiirron kautta. Kirjasarjan päähenkilö Lyra Belacquan maailma on ainoa, jonka ihmiset pystyvät näkemään daimoninsa (tosin myös meidän maailmastamme kotoisin oleva John Parry oppi näkemään omansa matkattuaan Lyran maailmaan). Kirjasarjasta ei käy ilmi, miten daimonit syntyvät tai mistä ne saavat nimensä.
Ihmisen ollessa valveilla daimoni ei voi nukkua, mutta pyörtyä voi.
Daimoni on itsenäinen olento ja voi toimia vastoin ihmisensä tahtoa. Daimonien ja ihmisten välillä on kuitenkin "side", joka kytkee heidät kiinni toisiinsa. Ihmiset ja daimonit eivät pysty siteen takia etääntymään toisistaan kuin pari metriä toisin kuin noidat, jotka voivat loitota daimoneistaan miten paljon hyvänsä. Tosin noidillakaan tämä kyky ei ole synnynnäinen, vaan se täytyy hankkia kulkemalla Lapissa sijaitsevan saastuneen alueen halki, jolle daimonit eivät voi mennä.
Ihmistä ja daimonia yhdistävän näkymättömän siteen voi katkaista ainoastaan erityisestä metalliseoksesta (joka sisältää muun muassa mangaania) tehdyllä terällä, josta esimerkiksi Will Parryn (esiintyy trilogian toisessa osassa "Salaperäinen veitsi) kaksipuolisen veitsen toinen terä on tehty. Siteen katkaiseminen vaikuttaa aikuiseen lobotomian tavoin, lapsen se voi jopa tappaa. Ihmistä ilman daimonia kutsutaan zombiksi.
Claire Trevor
Claire Trevor (synt. Claire Wemlinger 8. maaliskuuta 1909 New York, New York – 8. huhtikuuta 2000 Newport Beach, Kalifornia) oli yhdysvaltalainen näyttelijä. Hänet palkittiin Oscarilla parhaasta naissivuosasta roolistaan vuonna 1948 ensi-iltansa saaneessa elokuvassa "Myrskyvaroitus". Lisäksi hän oli ehdolla Oscarin saajaksi elokuvista "Varjojen kadut" (1937) ja "Paluuta ei ole" (1954). Emmy-palkinnon hän sai vuonna 1956 televisioelokuvasta "Dodsworth".
Trevor on saanut tähden Hollywood Walk of Famelle.
Mars Bonfire
Mars Bonfire (synt. Dennis Eugene McCrohan, myöh. Dennis Edmonton) (21. huhtikuuta 1943 Oshawa, Ontario, Kanada) on kanadalainen muusikko ja lauluntekijä.
Bonfire oli kitaristina Steppenwolf-yhtyeen esiasteessa, The Sparrows-yhtyeessä. Yhtyeen hajottua hän aloitti soolouran ja laulujen kirjoittamisen, tunnetuimpana hitiksi noussut "Born To Be Wild", jonka Steppenwolf levytti. Hän on tehnyt lauluja myös muille artisteille. Steppenwolf-rumpali Jerry Edmonton oli hänen veljensä.
Perniön lukio
Perniön lukio on yksi Salon kaupungin neljästä lukiosta. Se sijaitsee Perniön kirkonkylässä itäisessä Salossa. Opiskelijoita lukiossa on 130 ja henkilökuntaa noin kaksikymmentä.
Vähäisen oppilasmääränsä vuoksi Perniön lukio oli vuonna 2010 joutumassa lakkautusuhan alle kolmen muun entisen Perniön kunnan koulun kanssa. Salon sivistystoimen johtaja aikoi esittää koulujen sulkemista säästösyistä vuonna 2012 ja päätös asiasta oli tarkoitus vuoden 2010 syksyllä.
Seiko Yamamoto
Seiko Nagashima (o.s. Yamamoto, , s. 22. elokuuta 1980) on japanilainen naispainija ja nelinkertainen maailmanmestari.
Nagashima on voittanut tyttönimellään Yamamoto neljä maailman- ja kaksi Aasian mestaruutta. Hän oli sarjassaan maailman paras naispainija vuosituhannen vaihteen molemmin puolin ja siihen asti, kunnes maajoukkuetoveri Saori Yoshidan onnistui osittain syrjäyttää hänet. Yoshida muun muassa vei Japanin maapaikan Ateenan kesäolympialaisiin Yamamoton nenän edestä. Yamamoto päätti painiuransa vuonna 2006 ja toimi tämän jälkeen painikilpailujen kommentaattorina japanilaisille tv- ja radiokanaville. Lopettamisensa jälkeen hän meni naimisiin maajoukkuekäsipalloilija Hideaki Nagashiman kanssa. Syyskuussa 2007 parille syntyi poika. Ollessaan kommentoimassa Pekingin vuoden 2008 kesäolympialaisia Nagashima päätti aloittaa painimisen uudestaan, ja tavoitteenaan hänellä on päästä Lontoon vuoden 2012 kesäolympialaisiin.
Goldy McJohn
Goldy McJohn (synt. John Raymond Goadsby; 2. toukokuuta 1945 Toronto – 1. elokuuta 2017) oli kanadalainen kosketinsoittaja, joka soitti Steppenwolf-yhtyeessä.
McJohn oli kosketinsoittajana The Sparrows -yhtyeessä, josta tuli vuonna 1967 Steppenwolf. McJohnin urut olivat yhtyeen soundissa yksi päätekijöistä. McJohn oli mukana Steppenwolfissa vuoteen 1974, jolloin laulaja-kitaristi John Kay erotti hänet. Vuonna 1977 hän perusti Steppenwolfin uudelleen Nick St. Nicholasin ja Kent Henryn kanssa, mutta vuonna 1980 John Kay nosti oikeusjutun Steppenwolf-nimen käytöstä ja lopetti yhtyeen. Sittemmin McJohn oli pääasiassa soolouralla.
Isä Mitron sanakirja
Isä Mitron sanakirja: Ortodoksiset termit selityksineen on Mitro Revon vuonna 2007 ilmestynyt kirja, joka pohjautuu "Ortodoksiviesti"-lehdessä ilmestyneeseen artikkelisarjaan.
Vasarahait
Vasarahait ("Sphyrnidae") on luomihaikaloihin kuuluva heimo, johon luetaan yhdeksän hailajia. Vasarahaiden pää on tyypillisesti päältä litistynyt ja laajentunut sivuille näyttäviksi ulokkeiksi, niin että päältä katsoen päällä on vasaramainen muoto. Heimon lajeja ovat muiden muassa vasarahai ja isovasarahai.
Michael Monarch
Michael Monarch (s. 5. heinäkuuta 1950 Los Angeles, Kalifornia, Yhdysvallat) on yhdysvaltalainen kitaristi, joka muistetaan parhaiten Steppenwolf-yhtyeen alkuperäisenä kitaristina.
Monarch liittyi Steppenwolfiin 17-vuotiaana vuonna 1967 ja oli mukana yhtyeen kolmella ensimmäisellä albumilla. Hän erosi yhtyeestä vuonna 1969. Sittemmin hän on ollut mukana yhtyeissä kuten Hokus Pokus, Detective ja World Classic Rockers. Hän on soittanut myös Janis Joplinin albumilla "I Got Dem Ol' Kozmic Blues Again Mama!". Monarch on julkaissut myös sooloalbumeja.
Vladimir Boisa
Vladimir Boisa (s. 4. heinäkuuta 1981 Rustavi) on georgialainen koripalloilija, jonka nykyinen seurajoukkue on KK Union Olimpija. Hänellä on myös Slovenian kansalaisuus.
Boisa aloitti koripallon Azot Rustavin juniorijoukkueissa. Hän teki debyyttinsä edustusjoukkueessa kaudella 1996-1997. Boisa pelasi joukkueessa aina lokakuuhun 1998 saakka, kunnes lähti Sloveniaan KK Postojnaan. Kaudeksi 1999-2000 hän siirtyi KK Union Olimpijaan, mutta hänet lainattiin KD Slovaniin. Hän pelasi seurassa kaksi kautta ennen siirtymistään KK Union Olimpijaan. Boisa pelasi Olimpijassa neljä vuotta ja siirtyi Montepaschi Sienaan vuonna 2005 kolmen vuoden sopimuksella. Hän pelasi joukkueessa kuitenkin ainoastaan kaksi kautta ennen siirtymistään Spartak Primorjeen. Hän ei pelannut Venäjällä koko kautta, vaan siirtyi Hanno Möttölän seurakaveriksi Aris Thessalonikiin tammikuussa 2008.
Kaudeksi 2008–2009 hän teki sopimuksen Menorca Bàsquetin kanssa. Helmikuussa 2009 hän sai kuitenkin joukkueesta potkut. Pian potkujensa jälkeen hän teki sopimuksen KK Zadarin kanssa. Loppukauden ajan hän edusti Zadaria, mutta siirtyi kesällä 2010 KK Union Olimpijaan.
Rushton Moreve
Rushton Moreve ("synt. John Russell Morgan") (6. marraskuuta 1948 Los Angeles, Kalifornia - 1. heinäkuuta 1981 Los Angeles, Kalifornia) oli amerikkalainen muusikko ja Steppenwolf-yhtyeen alkuperäinen basisti. Moreve soitti yhtyeen kahdella ensimmäisellä albumilla, ja hän on säveltänyt yhtyeen hitin "Magic Carpet Ride". Moreve erosi vuonna 1969 kesken kiertueen. Tiettävästi Moreve ei uskaltanut palata Kaliforniaan maanjäristyksen pelon vuoksi. Rushton Moreve sai surmansa moottoripyöräonnettomuudessa vuonna 1981.
Nick St. Nicholas
Nick St. Nicholas ("synt. Klaus Karl Kassbaum") (28. syyskuuta 1945 Plön, Saksa) on saksalais-syntyinen kanadalainen basisti.
St. Nicholas muutti perheineen Torontoon Kanadaan toisen maailmansodan jälkeen. 1960-luvun puolivälissä hän toimi basistina The Sparrows-yhtyeessä, josta muodostui myöhemmin Steppenwolf. Sparrowsin hajottua hän liittyi kalifornialaiseen T.I.M.E.-yhtyeeseen yhden levyn ajaksi.
Vuonna 1969 St. Nicholas liittyi suosionsa huipulla olevaan Steppenwolfiin korvaten eronneen basistin Rushton Moreven. Hän oli mukana menestyneillä albumeilla kuten "Monster" ja "Steppenwolf Live". St. Nicholas erotettiin yhtyeestä vuonna 1970 epämääräisen käyttäytymisen ja ailahtelevan soittovireen johdosta.
St. Nicholas perusti Steppenwolfin uudelleen vuonna 1977 keikkaillen lähinnä klubeissa ja ravintoloissa vaihtelevien kokoonpanojen kanssa, ja lopulta hän joutui luopumaan nimestä John Kayn nostaman oikeusjutun takia vuonna 1980.
Nykyään Nick St. Nicholas soittaa World Classic Rockers-yhtyeessä, joka koostuu 1960-1970-luvuilla vaikuttaneista soittajista.
M/S Rhea
M/S Rhea on suomalainen, Päijänteellä liikennöivä sisävesilaiva. Vuonna 2009 se oli suurin Päijänteellä risteilevistä laivoista. Se sijaitsee Lutakossa Jyväskylän satamassa.
Juhani Mikkola
Juhani Aukusti Mikkola (s. 27. helmikuuta 1984 Hämeenlinna) on suomalainen pikajuoksija, jonka päämatka on 400 metrin juoksu. Hän edustaa Hämeenlinnan Tarmoa ja häntä valmentaa Ilkka Seppänen.
Mikkola on edustanut Suomea aikuisten maaotteluissa vuodesta 2003 lähtien. Hän on sijoittunut 400 metrin maaottelujuoksuissa parhaimmillaan kolmanneksi niin ulkorata- kuin hallimaaottelussakin. Kalevan kisoissa hän on saanut samalla matkalla kultaa Lappeenrannassa 2007, hopeaa Tampereella 2008 ja pronssia Helsingissä 2003.
Wallace &amp; Gromit’s Grand Adventures
Wallace & Gromit’s Grand Adventures on Telltale Gamesin kehittämä "Wallace ja Gromit" -animaatioiden maailmaan sijoittuva seikkailupeli. Se julkaistaan neljässä episodissa siten, että jokainen osa toimii myös itsenäisenä pelinä. Ensimmäinen osa, "Fright of the Bumblebees", julkaistiin Windowsille 24. maaliskuuta ja Xbox Live Arcadeen 27. toukokuuta 2009.
Aleksi Tammentie
Aleksi Veijo Jalmari Tammentie (s. 6. elokuuta 1986 Tampere) on suomalainen kolmiloikkaaja. Hän edustaa Tampereen Urheilijat -38 -seuraa ja häntä valmentaa Markku Köykkä.
Tammentie on edustanut Suomea aikuisten maaotteluissa vuodesta 2006 lähtien. Hän voitti maaottelukilpailun Helsingissä 2008, 2011 ja 2014 ja Göteborgissa 2012 sekä hallimaaottelussa Tampereella 2011 ja 2014. Helsingin EM-kilpailuissa 2012 Tammentie hyppäsi karsinnassa silloisen ennätyksensä 16,32 m, mutta ei selviytynyt loppukilpailuun. Zürichin EM-kilpailuissa 2014 hän hyppäsi karsinnassa 15,83 m eikä selviytynyt loppukilpailuun. Kazanin universiadeissa 2013 hän sijoittui neljänneksi tuloksella 16,31 m.
Kalevan kisoissa Tammentie voitti kultaa ensimmäisen kerran Tampereella 2008. Hän hyppäsi tuloksen 15,93 m ja kukisti kymmenen Suomen mestaruutta voittaneen Johan Meriluodon. Tammentie on saanut Kalevan kisoissa kultaa myös Espoossa 2009, Kajaanissa 2010, Turussa 2011, Lahdessa 2012, Vaasassa 2013 ja Kuopiossa 2014 sekä hopeaa Lappeenrannassa 2007. Sisäratojen SM-kilpailuissa hän on saanut kultaa Rovaniemellä 2007, Mustasaaressa 2009, Turussa 2010, Helsingissä 2011, Tampereella 2012, Rovaniemellä 2014 ja Tampereella 2015 sekä hopeaa Tampereella 2006 ja Joensuussa 2008.
Tammentien ulkorataennätys on Jämsässä 28. kesäkuuta 2014 hypätty 16,61 m. Hän ylitti 16 metriä ensimmäisen kerran vuonna 2009 ja tuolloin häntä ennen suomalaisista vain Johan Meriluoto ja Janne Harju olivat pystyneet ylittämään 16 metriä 2000-luvulla. Hallissa Tammentie on hypännyt parhaimmillaan 16,27 metriä Jyväskylässä 25. tammikuuta 2014.
Tammentie loukkasi polvensa juhannusviikolla 2015 vuoroloikkaharjoituksissa. Vamma vaati leikkaushoitoa eikä Tammentie ole palannut kilpakentille operaation jälkeen.
April March
April March (oikealta nimeltään Elinor Blake, s. 20. huhtikuuta 1965 Kalifornia, Yhdysvallat) on yhdysvaltalainen indie poplaulaja-sanoittaja, joka laulaa sekä englanniksi että ranskaksi. Hän on toiminut myös animaattorina, mukaan lukien pääanimaattorina kanadalaisessa Ren ja Stimpy -show’ssa. Makeisyritys Fazer käytti Mon petit ami, laulua Marianne-karkkien mainoksessa.
Lapsena April ihastui Ranskaan, ja yläasteella hän osallistui vaihto-oppilasohjelmaan Ranskassa.
1980-luvun alkupuolella, April työskenteli animaattorina Archie Comicsille sekä Pee Wee's Playhouselle.
Vuonna 1986 hän työskenteli Madonnan kanssa, animoiden Who's That Girl -musiikkivideota.
Hänen ensimmäinen bändi, The Pussywillows, perustettiin vuonna 1987, josta April piti vuoden taukoa, yrittäessään päästä Disneyn hahmojen animaatio-ohjelmaan Kalifornian Taideinstituuttiin. Vuonna 1991 The Pussywillows hajosi ja April perusti The Shitbirdsin, joka pysyi kasassa vuoteen 1995 asti. April ryhtyi tämän jälkeen soololaulajaksi ja I Am Weaselin tunnusmusiikki on hänen laulama.
Hänen parhaiten tunnettu kappaleensa on "Laisse tomber les filles"in käännös "Chick Habit", joka oli Quentin Tarantinon elokuvassa Death Proof, sekä Renault Twingon mainoksessa, joka näytettiin Isossa-Britanniassa ja Ranskassa vuonna 2008.
April on vastikään alkanut tekemään yhteistyötä Dust Brothersien kanssa Amerikassa sekä Bertrand Burgalatin kanssa Ranskassa. Hänen viimeisin levy on, Steve Hanftin kanssa tehty, Magic Monsters. Se on ladattavissa iTunesista, amazon.com'ista ja muista digitaalisen musiikin jakelijoilta 22. huhtikuuta 2008 lähtien.
Albumit
Tarhalukkinen
Tarhalukkinen ("Arachnothera longirostra") on medestäjiin kuuluva varpuslintu, jota tavataan Etelä- ja Kaakkois-Aasiassa.
Tarhalukkinen on kooltaan noin 14–16 cm. Lajin pää, siivet, selkä ja lyhyehkö pyrstö ovat väriltään oliivinvihreät, kurkku puolestaan on harmaa. Kaula ja vatsa ovat keltaiset. Nokka on pitkä ja alaspäin kaartuva. Tarhalukkinen eroaa naskalilukkisesta ("Arachnothera crassirostris") muun muassa siten, että tarhalukkinen on pienempi ja sillä on ohuempi nokka.
Tarhalukkista tavataan Etelä- ja Kaakkois-Aasiassa alueella, joka ulottuu Intiasta Myanmariin ja Sundasaarille. Lajin elinympäristöjä ovat erilaiset alankojen kosteat metsät. Tarhalukkista tavataan usein purojen ja jokien lähettyvillä paikoissa, joissa kasvaa banaania villinä.
Tarhalukkinen käyttää ravintonaan kukkivien kasvien, erityisesti banaanin, mettä. Lintu syö myös hämähäkkejä ja muita pieniä selkärangattomia eläimiä.
Ludwig Fischer
Ludwig Fischer (17. joulukuuta 1915 Straubing – 8. maaliskuuta 1991 Bad Reichenhall) oli saksalainen F1-kuljettaja. Hän osallistui yhteen F1-osakilpailuun kaudella 1952, Saksan GP:hen. Hän oli aika-ajoissa sijalla 31, mutta ei startannut kilpailuun, vaikka 32 kuljettajaa olisi päässyt mukaan. Hän oli epävarma jatkoonpääsystään. Hän ajoi AFM-tallissa.
Fischer kilpaili myös Saksan Formula 2:ssa ja Formula Junior -sarjassa 60-luvulla.
Mike Fisher
Michael J. Fisher (s. 13. maaliskuuta 1943 Hollywood, Kalifornia) on yhdysvaltalainen entinen F1-kuljettaja. Hän osallistui kahteen F1-osakilpailuun kaudella 1967. Hän oli yhdestoista Kanadan GP:ssä ja keskeytti Meksikon GP:ssä, eikä saavuttanut pisteitä.
Nora Hämäläinen
Nora Hämäläinen (s. 1978) on suomalainen filosofi ja toimittaja. Hän on Helsingin yliopiston filosofian laitoksen tutkija ja Ny Tid -lehden päätoimittaja 1. huhtikuuta 2009 lähtien.
Hämäläinen väitteli joulukuussa 2009 tohtoriksi aineella ”A Literary Turn – Rethinking the Roles of Generalization and Theory in Anglo-American Moral Philosophy”.
Asianhuolto
Asianhuolto tarkoittaa toimimista oikeudellisessa asiassa toisen puolesta ilman toimeksiantoa, valtuutusta, lakisääteisen edustajan asemaa tai tuomioistuimen määräystä. Asianhuolto jaetaan luvalliseen ja luvattomaan toimintaan.
Luvallisesta asianhuollosta käytetään latinalaisperäistä nimitystä "negotiorum gestio". Siitä säädetään kauppakaaren 18 luvun 10 pykälässä. "Jos jonkun poissa ollessa tapahtuu jotakin, johon hän ei ole voinut asiamiestä määrätä, niin saa hänen sukulaisensa tahi ystävänsä kantaa ja vastata hänen puolestaa, pantuansa, jos vaaditaan, takauksen siitä, että poissa oleva tyytyy siihen, mitä hän on tehnyt. Jos poissa oleva ei siihen tyydy, korvatkoon se, joka valtakirjatta rupesi toisen asiamieheksi, tai hänen takausmiehensä kaiken siitä tulleen vahingon." Lainkohtaa on sovellettu sekä viranomaisen luona tehtyihin toimiin että yksityisoikeudellisessa suhteessa kolmanteen henkilöön.
Perinteisesti asianhuolto on vapaaehtoista toimintaa. Asianhuoltajan () toimien on oltava välttämättömiä ja edustettavan ("dominus") on oltava estynyt toimimaan itse. Toiminnan syyksi ei riitä se, että toiminta on hyödyllistä.
Keminmaan uusi kirkko
Keminmaan uusi kirkko (aiemmin "Kemin maaseurakunnan uusi kirkko") on Keminmaan seurakunnan kirkko Oulun hiippakunnassa. Kirkko sijaitsee Laurilan kylässä lähellä keskiaikaista Pyhän Mikaelin kirkkoa.
Nykyinen kirkko rakennettiin korvaamaan vuonna 1797 valmistunut ”keskimmäinen kirkko”. Jacob Rijfin suunnitteleman ristikirkon perustukset olivat pettäneet ja kivisen kirkon paino oli murtanut seiniin halkeamia. Kirkkoherra Matias Castrén esitteli kirkon huonoa kuntoa keisari Aleksanteri I:lle tämän vieraillessa Suomen sodan jälkeen Kemin pappilassa. Keisari määräsi uuden kirkon rakennettavaksi valtion varoilla.
Empiretyylinen kivestä rakennettu pitkäkirkko valmistui vuonna 1827. Rakennuksen oli suunnitellut Yleisten rakennusten intendentinkonttorin intendentti Carl Ludvig Engel 1823. Kirkko rakennettiin paikallisin voimin rakennusmestari Erik Korppin johdolla.
Kirkon alttaritaulun "Jeesus ristillä" (270x180,5 cm öljymaalaus kankaalle) maalasi Johan Gustav Hedman kirkon valmistumisvuonna 1827.
Luca Antonini
Luca Antonini (s. 4. elokuuta 1982 Milano) on italialainen jalkapalloilija, jonka pelipaikka on laitapuolustaja.
Antonini on kuulunut AC Milanin riveihin vuodesta 2001 asti, mutta oli monta vuotta lainalla eri italialaisjoukkueissa. Debyytin hän sai AC Milanissa vasta 2008.
Edunpalautus
Edunpalautus eli "kondiktio" () on oikeudellinen menettely, jolla perusteetonta taloudellista etua saanut velvoitetaan palauttamaan etu toiselle. Edunpalautusta joudutaan käyttämään yleensä tapauksissa, joissa etu on jo ehditty siirtää, mutta sen perusteena oleva oikeustoimi (esimerkiksi sopimus) havaitaan osittain tai kokonaan pätemättömäksi. Edunpalautusta kutsutaan toisinaan myös perusteettoman edun palauttamiseksi. Se on varallisuutta suojaava oikeussuojakeino, jossa palautuksen määrä riippuu saadun hyödyn suuruudesta. Vahingonkorvauksessa sen sijaan palautuksen suuruus riippuu vahingon laajuudesta.
Edunpalautuksen perusteeksi riittää se, että hyötymiseltä puuttuu oikeudellinen peruste. Sen saamiseksi ei vaadita, että menetys on aiheutettu rikoksen tai rikkomuksen kaltaisella teolla. Edunpalautusvaateen kohteena voi myös olla vilpittömässä mielessä toiminut oikeussubjekti. Edunpalautuksen periaatteet periytyvät roomalaisesta oikeudesta, mutta nykyinen oikeuskäytäntö vaihtelee eri maissa, myös eri Pohjoismaiden kesken.
Edun saaminen on objektiivisesti katsoen taloudellista hyötyä edun saajalle, kuten tilisiirrossa tulleet rahat.
Edun perusteettomuus tarkoittaa sitä, että etu on perusteeton jolloin sillä ei ole vastasuoritusta, eli rahojen saaja ei ole tehnyt mitään rahojen saamiseksi. Lahjan anto tai lahjoitus on kuitenkin eri asia, lahjoitus on yksipuolinen oikeustoimi. Hyötyminen toisen kustannuksella edellyttää, että toisen menetys on toiselle hyödyksi. Jos toinen osapuoli hyötyy tilanteesta, mutta toinen puolestaan ei menetä mitään, tällöin perusteettoman edun palautus ei ole käytettävissä. Jos velka on vanhentunut ja velallinen maksaa tämän, ei tässä tilanteessa perusteettoman edun palautus tule voimaan. Vanhentuneen velan maksua ei täten voi peruuttaa.
Poikkeuksena on palkanmaksu: Työnantaja on maksanut liikaa palkkaa työntekijälle, jolloin tämä saa perusteettoman edun palautuksen nojalla vaatia ylimääräistä osaa takaisin. Jos pitkän ajan kuluessa työntekijä on syystä tai toisesta saanut liikaa palkkaa, eli perusteetonta etua, ja hän on vilpittömästi luullut sen olevan hänelle kuuluvaa, saattaa kohtuullistaminen tulla kysymykseen ja työntekijä saa pitää ylimääräisen palkkansa, koska olisi kohtuutonta maksaa iso summa jälkikäteen toisen virheen takia.
Aaltomuoto
Aaltomuodolla tarkoitetaan yleisesti minkä tahansa, mutta tyypillisesti ajan funktiona vaihtelevan aaltoliikkeen tai signaalin muotoa. Se on käyttökelpoinen termi erityisesti kuvatessa jaksollisia signaaleja. Signaali voi olla esimerkiksi jonkin fysikaalisen suureen eri ajanhetkinä mitattujen arvojen muodostama käyrä.
Fysikaalisessa merkityksessä aaltomuoto voi esittää ainesosasten liikettä tai tiheyden vaihteluita kaasussa, kiinteässä aineessa tai nesteessä tai niiden rajapinnoilla. Erikoistapauksessa se voi olla pinnan heilahtelua, kuten järven aallot veden ja ilman rajapinnassa tai ilmassa eteneviä tiheyden vaihteluita kuten ääni.
Monesti, esimerkiksi sähkömagneettisten aaltojen tapauksessa, aaltomuoto suoranaisesti ei ole silmin havaittavissa tai korvin kuultavissa. Näitä aaltoja voidaan kuitenkin mitata. Perinteisesti niitä on voitu esittää graafisesti oskilloskoopin avulla, ja nykyisin yhä enemmän tietokoneella ja siihen kytketyillä mittalaitteilla.
Matemaattisesti tärkein aaltomuoto on siniaalto. Muutkin jaksollisina toistuvat aallot voidaan Fourier'n sarjakehitelmien avulla tulkita koostuviksi eritaajuisista siniaalloista.